# JA Slovensko

- je **profesionálnou neziskovou vzdelávacou organizáciou**, ktorá je lídrom v oblasti podnikateľského vzdelávania na Slovensku. Poskytuje mladým ľuďom nadštandardné **podnikateľské, ekonomické   
a finančné vzdelávanie**. Programy podporujú ekonomické a podnikateľské myslenie, dávajú študentom príležitosť rozhodovať sa eticky a orientovať sa v ekonomike voľného trhu ešte pred vstupom na trh práce. Povzbudzujú mladých, aby preberali zodpovednosť za svoju budúcnosť a predstavujú riešenia zamestnanosti mládeže.

Vzdelávacie programy, ktoré sú určené pre mladých ľudí **od 10 rokov**, sa realizujú metódou zážitkového učenia od roku **1992**. V súčasnosti má JA Slovensko viac ako **264 000 absolventov programov** a pýši sa mnohými úspechmi, či oceneniami zo súťaží nielen na Slovensku, ale aj v zahraničí.

V auguste 2003 sa organizácia stala držiteľom **FUQUA GLOBAL EXCELLENCE AWARD** – najvyššieho ocenenia v sieti 112 členských krajín Junior Achievement Worldwide (JA Worldwide). Cena, ktorá nesie meno J. B. Fuqua bola udelená zatiaľ trikrát. Podmienkou nominácie členskej organizácie na uvedenú cenu je byť členom siete JA Worldwide minimálne 5 rokov, mať priemerný ročný nárast počtu študentov počas troch rokov minimálne 20 %, zúčastňovať sa medzinárodných súťaží a aktivít a byť finančne stabilizovaná.

V roku 2003 organizácia získala aj ocenenia **INNOVATION AWARD** a **GROWTH AWARD**. Ako tretia organizácia na svete získala **SELECT 2003** – cena za splnenie medzinárodných noriem kvality v sieti JA Worldwide. V medzinárodnej súťaži „**e-learning v praxi**“ získal v kategórii on-line kurz 1. miesto virtuálny kurz ekonómie s názvom „**e-Ekonómia**“. V rokoch 2008, 2009, 2010, 2011, 2012 a 2013 získala ocenenie **Modelová organizácia** v sieti JA Europe.

JA Slovensko je súčasťou celosvetovej siete **123 krajín JA Worldwide** a súčasťou siete   
**36 európskych krajín JA Europe**.

# JA Slovensko – v skratke

* je **lídrom v podnikateľskom vzdelávaní na Slovensku**
* v minulom školskom roku do programov zapojilo **707 škôl** a **16 770 študentov**
* má viac ako **264 000 absolventov** vzdelávacích programov zo ZŠ, SŠ a VŠ **za 23** **rokov pôsobenia na Slovensku**
* do **learning – by – doing** aktivít zapája viac ako **570 odborníkov** z praxe
* činnosť je koordinovaná z Bratislavy, Banskej Bystrice a Košíc
* je licenčným partnerom **JA Worldwide** a **JA Europe**
* v roku 2008, 2009, 2010, 2011, 2012 a 2013 získala ocenenie **Modelová organizácia**
* buduje silné partnerstvá s podnikateľským prostredím a podporuje talent, kreativitu, inovácie
* správnu radu tvoria významné zahraničné a domáce spoločnosti, ako aj niektoré štátne inštitúcie
* v programoch **Aplikovaná ekonómia, Podnikanie v cestovnom ruchu, Povolanie podnikateľ** si študenti vyskúšajú **prvé reálne podnikanie v študentskej firme**
* zvyšuje finančnú gramotnosť žiakov vďaka programu **Viac ako peniaze** vytvoreného podľa **Národného štandardu finančnej gramotnosti**

# Informácie o generálnom riaditeľovi – Adam Šepetka

Adam Šepetka pôsobil v tejto organizácii od roku 1997 ako študent s polovičným úväzkom, neskôr ešte počas štúdia na vysokej škole ako programový manažér v plnom úväzku a od roku 2007 ako programový riaditeľ. Pôsobil tiež ako učiteľ odborných ekonomických predmetov, metodik a autor rôznych publikácií, lektor tréningov pre študentov a učiteľov, a od roku 2014 pracuje v JA Slovensko na pozícii generálneho riaditeľa. Počas celej profesionálnej dráhy sa venuje problematike podnikateľského, ekonomického a finančného vzdelávania a jeho zaradenia do vzdelávacieho systému od detského veku až po univerzity. Je členom rôznych odborných komisií pôsobiacich na národnej i medzinárodnej úrovni.

# JA Slovensko v médiách

**Prezident SR Andrej Kiska** poďakoval organizátorom, neziskovej organizácii JA Slovensko, ktorí sa podnikateľskému vzdelávaniu na Slovensku venujú už viac ako dve desaťročia,   
a vyslovil uznanie aj školám a dobrovoľníkom z praxe, ktorí venovali svoj voľný čas mladým ľuďom.   
*„To, čo robíte, má zmysel. Nielen pre študentov, zapojených do vašich aktivít, ale pre budúcnosť Slovenska,“* zdôraznil prezident Kiska.

Celý článok nájdete tu: <http://www.prezident.sk/?spravy-tlacoveho-oddelenia&news_id=19964> (zo dňa 26.3.2015)

## Teóriu treba pretaviť do praxe

Veľtrh študentských spoločností organizuje nezisková organizácia Junior Achievement Slovensko. Jej generálny riaditeľ Adam Šepetka považuje dnešný trh práce za dynamický a meniaci požiadavky, ktoré sú smerované na mladých ľudí. Podnikateľské vzdelávanie zohráva v súčasnosti podľa neho veľmi dôležitú úlohu.

*"Nie je nič lepšie ako mladý človek, ktorý má možnosť si teoretické poznatky vyskúšať aj priamo v praxi. Tým môže získať zručnosti ako inovatívnosť, tvorivosť, adaptabilitu, schopnosti reagovať a riešiť akékoľvek problémy,"* dodal Šepetka.

Celý článok nájdete tu: <http://www.tvnoviny.sk/domace/1789101_kiska-prehovoril-k-mladym.-toto-im-odkazal>

Reportáž Levickej televízie **o výnimočnou úspechu študentov** Aplikovanej ekonómie:

<https://vimeo.com/album/3361276/video/125566765>

## Médiá:

www.jaslovensko.sk/fotogaleria

www.facebook.com/jaslovensko

www.twitter.com/ja\_slovensko

www.linkedin.com/company/junior-achievement-slovensko

www.youtube.com/user/JAslovensko